Nuwe Aygo maak voornemens duidelik | Knysna-Plett Herald
Nuwe Aygo maak voornemens duidelik
Wednesday, 23 September 2015, 10:08
Toyota se nuwe Aygo het kenmerkende skerp lyne en 'n X-vorm voor. Foto: QuickPic
MOTOR NUUS - Die splinternuwe Toyota Aygo met sy kenmerkende skerp lyne het vroeër vandeesmaand sy eerste openbare verskyning by die Red Bull X-Fighters-byeenkoms by die Uniegebou in Pretoria gemaak.
Die nuwe Aygo het 'n uitdagende ontwerp en prominente X-motief in die sierrooster wat van sy neus af tot in die A-pilare en deurspieëls vloei om 'n sterk teenwoordigheid op die pad te skep. Die gevolg van dié nuwe ontwerp is 'n parmantige luikrug wat 'n sportiewe, jeugdige en energieke aanslag op betonoerwoud sal maak.
'n Karaktervolle driesilinderenjin van 1,0 l wat 51kW lewer en die beste eienskappe in sy klas bied, wag onder die enjinkap en kan die 100 km-naelloop in minder as 15 sekondes kafdraf. Die enjin bied uitmuntende brandstofekonomie – net 4,4 l per 100 km in die gekombineerde siklus.
Die nuweling beloof toerusting en standaard-eienskappe soos 'n klankstelsel met vertoonskerm, Bluetooth-verbinding, outomatiese deurslotte, elektries-beheerde vensters voor, lugversorging en omvattende veiligheidstoerusting.
Die plaaslike bekendstelling van die nuwe Aygo met teen 'n baie mededingende prys is vir Oktober 2015 bevestig. Volle besonderhede sal nader aan die amptelike bekendstelling bevestig word.